Pūčkorių atodanga

Pūčkorių atodanga – geologinis paminklas Pūčkoriuose (Vilnius), dešiniajame Vilnios krante. Tai ledynmečio atodanga – aukščiausia Lietuvoje, kurios aukštis 65 m, o plotis – 260 m,Pūčkorių atodanga. Visuotinė lietuvių enciklopedija. Nuoroda tikrinta 2024-03-27. ir atsiveria maždaug 20 tūkst. metų senumo sluoksniai. Geologijos paminklu paskelbta 1974 m.Gediminas Isokas. Lietuvos gamtos paminklai. – Vilnius: Mintis, 1995, 369 psl. Patenka į Pūčkorių kraštovaizdžio draustinį.

Įrengtas Pūčkorių pažintinis takas (žiedinis, 3 skirtingo ilgio maršrutai: 2,8 km, 3,7 km ir 5,3 km) su apžvalgos aikštelėmis ir informaciniais stendais. Šalia yra Belmonto pramogų parkas, stūkso Pūčkorių piliakalnis. Ties atodanga, Vilnios kairiajame krante XVII–XIX a. buvo įrengta Pūčkorių patrankų liejykla.

 Galerija 

 Šaltiniai 

 Nuorodos 

 Atodangos nuotraukos

Kategorija:Lietuvos atodangos
Kategorija:Vilniaus saugomos teritorijos
Kategorija:Lietuvos gamtos paminklai